গিরিশ পার্ক-দক্ষিণেশ্বর ব্যাহত মেট্রো পরিষেবা, ভোগান্তিতে নিত্যযাত্রীরা

কলকাতা: সপ্তাহের প্রথম কর্মব্যস্ত দিনে ফের মেট্রো (Kolkata Metro) বিভ্রাট। কখনও বিভিন্ন সমস্যায় বন্ধ হয়ে যাচ্ছে মেট্রো চলাচল, আবার কখনও কখনও ভিড়ের চাপে বন্ধ হচ্ছে না মেট্রো দরজা, কখনও মেট্রো চলাচলের অসম্ভব বিলম্বে নাজেহাল যাত্রীরা! সোমবার মেট্রোর স্টেশনে স্টেশনে শোনা এক ঘোষণা। ‘অনিবার্য কারণে শোভাবাজার থেকে দক্ষিণেশ্বর মেট্রো বন্ধ (Metro Service Disrupted )থাকবে’। গিরিশ পার্ক থেকে দক্ষিণেশ্বর পর্যন্ত প্রায় ১৫ মিনিট বন্ধ ছিল মেট্রো চলাচল। তার ফলে চরম ভোগান্তির শিকার হন নিত্যযাত্রীরা। দীর্ঘ এলাকা পর্যন্ত দীর্ঘক্ষণ মেট্রো না চলায় ক্ষোভ উগরে দিয়েছেন যাত্রীরা।

নতুন তিন রুটের মেট্রোর পরিষেবা শুরু পর থেকেই কার্যত ভেঙে পড়েছে ব্লু লাইনের পরিষেবা। কখনও দীর্ঘক্ষণ দাঁড়িয়ে থাকা, কখনও আবার ব্যস্ত সময়ে বিভ্রাট। কলকাতার লাইফলাইন মেট্রোর যাত্রা এখন যেন নিত্যযাত্রীদের কাছে দুর্বিসহ হয়ে উঠেছে। ৩ নয়া রুট চালু হতেই পুরনো ব্লু লাইনের পরিষেবা কার্যত ভেঙে পড়েছে। মেট্রো রেলের তরফে জানানো হয়, নোয়াপাড়া এবং দমদমের মাঝাখানে লাইনে কিছু যান্ত্রিক সমস্যা দেখা দিয়েছিল। সে কারণে সাময়িক ভাবে বন্ধ রাখা হয়েছিল পরিষেবা। তবে কিছুক্ষণের মধ্যেই তা আবার চালু করা হয়। গিরিশ পার্ক থেকে দক্ষিণেশ্বর পর্যন্ত প্রায় ১৫ মিনিট বন্ধ ছিল মেট্রো চলাচল। অভিযোগ, স্টেশনে আধঘণ্টা বা তারও বেশি সময় ধরে অপেক্ষা করতে হচ্ছে। মেট্রো আসলেও তাতে অসম্ভব ভিড়। অনেক সময়ে ওঠাই যাচ্ছে না। তার ফলে চরম ভোগান্তির শিকার হন নিত্যযাত্রীরা।

আরও পড়ুন:পুজোর আগেই জেল মুক্তি হতে পারে পার্থর?

অন্যদিকে মেট্রো পরিষেবা বেহাল হওয়ার কারণে ট্রেন আসতে অস্বাভাবিক বিলম্ব হচ্ছে। এর ফলে মেট্রো স্টেশনে যাত্রীদের ভিড় জমেছে। গুরুত্বপূর্ণ সব স্টেশনে অন্ধকার হয়ে রয়েছে ডিসপ্লে বোর্ড।কখন ট্রেন আসবে জানা যাচ্ছে না। প্রত্যেকেই ক্ষোভপ্রকাশ করছেন মেট্রোর পরিষেবা নিয়ে। তবে মেট্রোর এই ছবিটা নতুন নয়। সদ্যই দক্ষিণেশ্বর মেট্রো স্টেশনে একটি ভয়াবহ খুনের ঘটনা ঘটেছে। এর ফলে প্রশ্নের মুখে পড়েছে মেট্রোর নিরাপত্তাও।এই অবস্থায় নিত্যদিনই কেনাকাটা করতে বেরোন অসংখ্য মানুষ। তার মধ্যে রয়েছে অফিস ফিরতি যাত্রীদের ভিড়। সব মিলিয়ে মেট্রোর ঝঞ্ঝাটে নাভিঃশ্বাস উঠে যাচ্ছে যাত্রীদের।

অন্য খবর দেখুন